**Apátistvánfalva Községi Önkormányzat Képviselő-testületének**

**19/2016. (X. 24.) önkormányzati r e n d e l e t e**

**az Apátistvánfalvai egészségügyi alapellátási körzet megállapításáról**

**(Módosította: a 23/2016.(XII.12.) önk. rendelet)**

Apátistvánfalva Községi Önkormányzat Képviselő-testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

**1. A rendelet hatálya**

**1. §** A rendelet hatálya kiterjed Apátistvánfalva községben a közigazgatási területén területi ellátási kötelezettséggel működő háziorvosi körzetre, házi gyermekorvosi körzetre, fogorvosi körzetre, védőnői ellátás körzetére, az alapellátáshoz kapcsolódó ügyeleti ellátásra, valamint az iskola-egészségügyi ellátásra.

**2. Az alapellátás körzetei**

**[[1]](#footnote-1)2. §** Apátistvánfalva Községi Önkormányzat teljes közigazgatási területe egy háziorvosi

 vegyes körzetet alkot a gyermek és a felnőtt lakosság ellátására. A körzet székhelye:

 9982 Apátistvánfalva, Fő út 107.

**[[2]](#footnote-2)3. §** Az alapellátáshoz kapcsolódó háziorvosi, házi gyermekorvosi ügyeleti ellátást az önkormányzat feladatellátási szerződés keretében láttatja el. Az ügyeleti ellátás székhelye: 9970 Szentgotthárd, Rákóczi Ferenc u. 5.

**4. §** Apátistvánfalva Községi Önkormányzat teljes közigazgatási területe egy védőnői körzetet alkot.A körzet székelye: 9982 Apátistvánfalva, Fő út 107.

**5. §** (1)Apátistvánfalva Községi Önkormányzat teljes közigazgatási területe egy fogorvosi alapellátási körzetet alkot. A fogorvosi körzet székhelye: 9970 Szentgotthárd, Hunyadi u. 18.

(2) Apátistvánfalva Községi Önkormányzat teljes közigazgatási területe a fogorvosi ügyelet vonatkozásában egy fogorvosi körzetet alkot. Székhelye: Markusovszky Egyetemi Oktató Kórház, 9700 Szombathely, Markusovszky L. u. 5.

(3) A rendelési időn túli fogorvosi ügyelet székhelye: Markusovszky Egyetemi Oktató Kórház, 9700 Szombathely, Markusovszky L. u. 5.

(4) A fogorvosi sürgősségi ellátás (hétvégén és ünnepnapokon) ügyelet székhelye: Markusovszky Egyetemi Oktató Kórház, 9700 Szombathely, Markusovszky L. u. 5.

**6. §** Az iskola-egészségügyi ellátás a háziorvos és védőnő együttes szolgáltatásából áll, melyet a 9982 Apátistvánfalva, Fő út 107. szám alatti orvosi rendelőben biztosítanak.

**7. §** Apátistvánfalva Községi Önkormányzat biztosítja az Önkormányzatok között született megállapodás alapján, Apátistvánfalva székhelyen a háziorvosi, védőnői és iskola-egészségügyi feladatok, fogorvosi ellátását Kétvölgy és Orfalu községek vonatkozásában.

**3. Záró rendelkezések**

**8. §** Jelen rendelet a kihirdetését követő napon lép hatályba.

A 23/2016.(XII.12.) önkormányzati rendelet a kihirdetését követő napon lép hatályba.

Ez a rendelet 2016.december 13.-án lép hatályba.

1. Módosította: a 23/2016.(XII.12.) önk. rend. 1.§.- a. Hatályos 2016. december 13.-tól. [↑](#footnote-ref-1)
2. Módosította: a 23/2016.(XII.12.) önk. rend. 2.§.- a. Hatályos 2016. december 13.-tól. [↑](#footnote-ref-2)